Το Σάββατο ο 1ος διαγωνισμός καινοτομίας και επιχειρηματικότητας Blue Growth Patras 
Παρουσία του επικεφαλής του δικτύου “Αειφορία” Πέτρου Κόκκαλη και σημαντικών επιστημόνων - ομιλητών και κριτών 

Το Σάββατο, 19 Νοεμβρίου 2016 θα διεξαχθεί ο πρώτος διαγωνισμός Καινοτομίας και Επιχειρηματικότητας πάνω στη θαλάσσια οικονομία.
To Blue Growth Patras πραγματοποιείται από τον Ελληνικό Σύνδεσμο Νέων Επιχειρηματιών Δυτικής Ελλάδας σε συνεργασία με το δίκτυο βιώσιμης επιχειρηματικότητας “Aephoria.net”, στα πλαίσια της Παγκόσμιας Εβδομάδας Επιχειρηματικότητας (14 -20 Νοεμβρίου 2016).

Οι 5 ομάδες που προκρίθηκαν μετά την αξιολόγηση από το advisory board της “Αειφορίας”, θα διαγωνιστούν ζωντανά στην κεντρική αίθουσα του Royal, όπου θα πρέπει μέσα σε 7 λεπτά να πείσουν την κριτική επιτροπή και το κοινό για την αξία της επιχειρηματικής τους πρότασης. 
Ο νικητής του διαγωνισμού θα αναδειχθεί μετά από ψηφοφορία και θα ανακοινωθεί στο τέλος της εκδήλωσης.

Την κριτική επιτροπή αποτελούν οι:

• Πέτρος Κόκκαλης, leader του BlueGrowth και του δικτύου “Αειφορία”

• Δημοσθένης Πολύζος, Καθηγητής του Τμ. Μηχανολόγων και Αεροναυπηγών 
του Πανεπιστημίου Πατρών, Αναπληρωτής Πρυτάνεως του Πανεπιστημίου
Πατρών σε θέματα Έρευνας και Ανάπτυξης, Πρόεδρος του Ειδικού Λογαριασμού Κονδυλίων Έρευνας και της Μονάδας Έρευνας, Καινοτομίας & 
Επιχειρηματικότητας.

• Γιώργος Ευστρατιάδης, Πρόεδρος & Διευθύνων Σύμβουλος της ΥΔΑΤΩΡ Α.Ε. 
Ιδρυτής της LKM Peran Consulting, Angel Ιnvestor της Teastock Financial Services

• Μιχάλης Ψαλλίδας, Διευθύνων Σύμβουλος & Συνιδρυτής της CROWDPOLICY 
& SOCIALBANK

Κατά τη διάρκεια του διαγωνισμού θα υπάρξουν ομιλίες εισηγήσεις διακεκριμένων επιστημόνων πάνω σε θέματα γαλάζιας ανάπτυξης αλλά και ευκαιριών που μπορούν να δοθούν σε νεοφυείς επιχειρήσεις μέσα από το πακέτο Γιουνκέρ αλλά και άλλα ευρωπαϊκά προγράμματα.

Aξίζει να σημειωθεί ότι, μεταξύ άλλων, θα παρουσιαστεί στο κοινό η ομάδα 12 νεαρών επιχειρηματιών - μαθητών του Αρσακείου Λυκείου, ο οποίοι ίδρυσαν, στο πλαίσιο του Εκπαιδευτικού Προγράμματος "Εκονική Επιχείρηση" του Σωματείου Επιχειρηματικότητας Νέων - Junior Accievement Greece που εκπονείται στο Αρσάκειο Λύκειο Πατρών υπό την επίβλεψη της κας Όλγας Σταυρουλοπούλου, την εταιρεία Algae-Pro, η οποία σχεδιάζει και κατασκευάζει εκπαιδευτικά επιτραπέζια παιχνίδια καθώς και άλλα χρηστικά αντικείμενα από φυσικό καπλαμά από φύκια. 

Την εκδήλωση θα χαιρετίσουν από την ………….. μέσω Skype ο Jonathan Ortmans, πρόεδρος του GEN (Global Entrepreneurship Network) και ο Ανδρέας Στεφανίδης, επικεφαλής της θερμοκοιτίδας Aephoria.net, πρόεδρος της Ακαδημίας Επιχειρηματικότητας και επίτιμος πρόεδρος της Ομοσπονδίας Ελληνικών Συνδέσμων Νέων Επιχειρηματιών.

Η είσοδος στην εκδήλωση είναι δωρεάν, ενώ οι ενδιαφερόμενοι μπορούν να κάνουν την εγγραφή τους μέσα από το goo.gl/vr55Qm (eventbrite.com) αλλά και στη γραμματεία του event την ημέρα της εκδήλωσης.

Υπό την αιγίδα της:
Ομοσπονδίας Ελληνικών Συνδέσμων Νέων Επιχειρηματιών

Διοργάνωση: 
Ελληνικός Σύνδεσμος Νέων Επιχειρηματιών Δυτ. Ελλάδος   
Δίκτυο Aephoria.net  

με τη συνεργασία του
Patras IQ 

και την υποστήριξη των:
ΣΕΒ Πελοποννήσου και Δυτ. Ελλάδος, Οργανισμού Λιμένος Πατρών, Yδάτωρ Α.Ε.,  Fibair broadband, Cavino, Φορτώσης print factory, Digiland

Αρωγός:
Περιφέρεια Δυτικής Ελλάδας -Ευρωπαϊκή Επιχειρηματική Περιφέρεια 2017

Aναλυτικά το πρόγραμμα της εκδήλωσης: